ΓΡΑΠΤΗ ΕΡΩΤΗΣΗ E-2214/01

υποβολή: Brian Simpson (PSE) προς την Επιτροπή

(24 Ιουλίου 2001)

Θέμα: Αυτοκινητοβιομηχανίες αποκρύπτουν τεχνικές πληροφορίες από ανεξάρτητα συνεργεία επισκευής αυτοκινήτων

Γνωρίζει η Επιτροπή ότι στο Ηνωμένο Βασίλειο μεγάλες αυτοκινητοβιομηχανίες αποκρύπτουν εξοπλισμό και τεχνικές πληροφορίες από ανεξάρτητα συνεργεία επισκευής αυτοκινήτων ώστε να εξασφαλίζουν την επισκευή των αυτοκινήτων αποκλειστικά από εξουσιοδοτημένα συνεργεία·

Θα μπορούσε η Επιτροπή να διερευνήσει επειγόντως αυτή την πρακτική που φαίνεται ότι συνιστά περιορισμό του εμπορίου και οδηγεί στο κλείσιμο μικρών ανεξάρτητων επιχειρήσεων·

Απάντηση του κ. Monti εξ ονόματος της Επιτροπής

(10 Οκτωβρίου 2001)

Το Αξιότιμο Μέλος του Ευρωπαϊκού Κοινοβουλίου αναφέρεται στην απάντηση της Επιτροπής στην επιστολή του Αξιότιμου Μέλους του Ευρωπαϊκού Κοινοβουλίου με ημερομηνία 9 Ιουλίου 2001, η οποία κάλυψε ουσιαστικά το ίδιο αντικείμενο με την παρούσα απάντηση.

Η Επιτροπή γνωρίζει καλώς τις δυσκολίες που αντιμετωπίζουν τα ανεξάρτητα συνεργεία αυτοκινήτων όταν έχουν να επιδιορθώσουν σύγχρονα αυτοκίνητα. Τα αυτοκίνητα αυτά περιέχουν όλο και περισσότερο πολύπλοκα ηλεκτρονικά συστήματα στα οποία η πρόσβαση είναι δυνατή μόνο χρησιμοποιώντας ειδικές τεχνικές πληροφορίες σχετικά με τη μάρκα ή το μοντέλο και τον διαγνωστικό εξοπλισμό.

Όπως πιθανώς γνωρίζει το Αξιότιμο Μέλος του Ευρωπαϊκού Κοινοβουλίου, τα δίκτυα αποκλειστικής και επιλεκτικής διανομής αυτοκινήτων σήμερα εμπίπτουν στις διατάξεις του κανονισμού ομαδικής εξαίρεσης (ΕΚ) αριθ. 1475/95(1). Κατά την περίοδο έκδοσης αυτού του κανονισμού, τα αυτοκίνητα ήταν τεχνολογικά πολύ λιγότερο πολύπλοκα, και η πρόσβαση σε ειδικά διαγνωστικά εργαλεία και πληροφορίες δεν ήταν τόσο σημαντική όσο σήμερα.

Το άρθρο 6, παράγραφος 1, σημείο 12 του κανονισμού (ΕΚ) αριθ. 1475/95 ορίζει ότι οι κατασκευαστές αυτοκινήτων πρέπει να καταστήσουν προσβάσιμες στα ανεξάρτητα συνεργεία αυτοκινήτων τις τεχνικές πληροφορίες που είναι αναγκαίες για την επιδιόρθωση και τη συντήρηση των αυτοκινήτων. Ακόμη και εκεί όπου οι πληροφορίες καλύπτονται από δικαιώματα πνευματικής ιδιοκτησίας του κατασκευαστή ή αποτελούν αποτυπωμένη, ουσιαστική και εμπιστευτική τεχνογνωσία, δεν πρέπει να αποκρύπτονται κατά διακριτικό ή καταχρηστικό τρόπο.

Ο κατασκευαστής δύναται να ζητήσει από τα ανεξάρτητα συνεργεία επισκευών ένα λογικό αντίτιμο για τη χορήγηση τεχνικών πληροφοριών. Ωστόσο, αυτό το αντίτιμο δεν μπορεί να είναι διακριτική ή να ανέρχεται σε ένα απαγορευτικάψηλό επίπεδο.

Φυσικά, ο κανονισμός (ΕΚ) αριθ. 1475/95 δεν είναι η μόνη κανονιστική πράξη που ρυθμίζει το ζήτημα. Σε ορισμένες περιπτώσεις όπου ο σχετικός εξοπλισμός προορίζεται για την παρακολούθηση συστημάτων που αφορούν τη μείωση της ατμοσφαιρικής ρύπανσης, η οδηγία 98/69/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 1998, σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και με την τροποποίηση της οδηγίας 70/220/ΕΟΚ(2) του Συμβουλίου μπορούν επίσης να είναι σχετικές. Η οδηγία αυτή ορίζει ότι το αργότερο τρεις μήνες αφότου ο κατασκευαστής έχει παράσχει τις πληροφορίες επισκευής σε οιονδήποτε εξουσιοδοτημένο μεταπωλητή ή κατάστημα επισκευών εντός της Κοινότητας, ο κατασκευαστής οφείλει να παράσχει αυτές τις πληροφορίες (καθώς και τις μετέπειτα τροποποιήσεις και συμπληρώσεις τους) σε όλους τους επισκευαστές της αγοράς έναντι λογικού αντιτίμου το ύψος του οποίου δεν δημιουργεί διακρίσεις.

Ο κανονισμός (ΕΚ) αριθ. 1475/95 λήγει το Σεπτέμβριο 2002 και η Επιτροπή είναι σήμερα στη διαδικασία αναθεώρησης των κανόνων ανταγωνισμού σ' αυτόν τον τομέα. Η Επιτροπή πραγματοποίησε, ως μέρος της αναθεώρησης, μια αξιολόγηση του τρόπου με τον οποίον ο κανονισμός ομαδικής εξαίρεσης (ΕΚ) αριθ. 1475/95 λειτούργησε αφότου εκδόθηκε το 1995.

Η Επιτροπή στην έκθεσή της, η οποία είναι διαθέσιμη στο Διαδίκτυο(3), συμπέρανε ότι η ομαδική εξαίρεση δεν πέτυχε ορισμένους από τους στόχους της, και μεταξύ αυτών την πρόσβαση των ανεξάρτητων επισκευαστών στις τεχνικές πληροφορίες.

Η Επιτροπή σήμερα εξετάζει ενδελεχώς όλα τα σχετικά ζητήματα με στόχο μια απόφαση για ένα πλαίσιο διανομής αυτοκινήτων μετά το 2002. Η πρόσβαση στις τεχνικές πληροφορίες και στον διαγνωστικό εξοπλισμό είναι ιδιαίτερα σημαντική αναφορικά με αυτό. Ιδίως, φαίνεται ότι η αδυναμία πρόσβασης σε τέτοιο εξοπλισμό μπορεί πράγματι να αποκλείσει τους ανεξάρτητους επισκευαστές από ένα αυξανόμενο τμήμα της αγοράς επισκευών, εις βάρος του ανταγωνισμού. Υπάρχουν, ωστόσο, άλλα συμφέροντα που πρέπει να ληφθούνπόψη, συμπεριλαμβανομένων εκείνων των κατασκευαστών αυτοκινήτων και των κατασκευαστών των σχετικών διαγνωστικών εξοπλισμών.

Η Επιτροπή ανέθεσε πρόσφατα στην ανεξάρτητη εταιρεία εμπειρογνωμοσύνης Arthur Andersen να διεξάγει μελέτη για την αξιολόγηση της επίπτωσης των πιθανών νομοθετικών εναλλακτικώνποθέσεων σε όλα τα ενδιαφερόμενα μέρη και της ζήτησε ειδικά να εξετάσει το ζήτημα της πρόσβασης στον διαγνωστικό εξοπλισμό και στις τεχνικές πληροφορίες.

Η Επιτροπή διαβεβαιώνει το Αξιότιμο Μέλος του Ευρωπαϊκού Κοινοβουλίου ότι θα λάβειπόψη της όλους τους σχετικούς παράγοντες πριν αποφασίσει πώς να χειριστεί το θέμα στα πλαίσια του καθεστώτος διανομής αυτοκινήτων μετά το 2002.

(1) Κανονισμός (ΕΚ) αριθ. 1475/95 της Επιτροπής της 28ης Ιουνίου 1995 σχετικά με την εφαρμογή του άρθρου 85, παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων, ΕΕ L 145 της 29.6.1995.

(2) ΕΕ L 350 της 28.12.1998.

(3) Στη διεύθυνση: http://europa.eu.int/comm/competition/car_sector/distribution/eval_reg_1475_95/report/.